open-index/open-wikipedia-markdown huggingface dataset:
Φραγκίσκος Γ΄ του Λονγκεβίλ

Ο **Φραγκίσκος Γ΄** (1535 - 1551) από τον Οίκο των Βαλουά-Ορλεάνης ήταν δούκας του Λονγκεβίλ (1537-51). 
## Βιογραφία
Ήταν γιος του Λουδοβίκου Β΄ δούκα του Λονγκεβίλ και της Μαρίας του Οίκου Λωρραίνης, κόρης του Κλωντ δούκα του Γκιζ. 

Ο πατέρας του απεβίωσε το 1537 και ο Φραγκίσκος Γ΄ τον διαδέχθηκε 2 ετών. Η χήρα μητέρα του, που ο πρώτος της γάμος κράτησε τρία έτη, παντρεύτηκε δεύτερη φορά με τον Ιάκωβο Ε΄ Στιούαρτ της Σκωτίας, που έψαχνε Γαλλίδα σύζυγο για να ενισχύσει τη Γαλλο-Σκωτική συμμαχία του. Ο γάμος έγινε το 1538 και η Μαρία εμπιστεύτηκε τη φροντίδα του Φραγκίσκου Γ΄ στη μητέρα της Αντουανέτα των Βουρβόνων. Το 1542 έμεινε πάλι χήρα· έπρεπε να αναθρέψει την κόρη τους Μαρία Στιούαρτ. Αυτή το 1547 αρραβωνιάστηκε τον Φραγκίσκο Β΄ της Γαλλίας και η 5ετής Μαρία μετέβη στην Αυλή της Γαλλίας, ακολουθώντας τη συμφωνία του αρραβώνα.

Το 1550 η μητέρα του Φραγκίσκου Γ΄ μπορούσε να επιστρέψει στη Γαλλία, στον 15ετή γιο της. Το επόμενο έτος ο νεαρός δούκας ασθένησε και απεβίωσε. Τον διαδέχθηκε ο εξάδελφός του Λέονορ, γιος του θείου του Φραγκίσκου.

## Πρόγονοι




## Εξωτερικοί σύνδεσμοι
* Liste des ducs de Longueville

Κατηγορία:Δούκες της Γαλλίας
Κατηγορία:Οίκος του Λονγκεβίλ
Ευστάθιος Κωστελίδης

Ο **Ευστάθιος Κωστελίδης** (1908 - 27 Νοεμβρίου 1999) ήταν Έλληνας αγρότης και πολιτικός. Υπηρέτησε ως βουλευτής Φλώρινας με την ΕΡΕ.

## Σταδιοδρομία
Γεννήθηκε το 1908. Ήταν γιος του Ιωάννη Κωστελίδη. Ασχολήθηκε με τη γεωργία. Εξελέγη βουλευτής Φλώρινας με την ΕΡΕ 1958 και επανεξελέγη με το ίδιο κόμμα το 1961. Τον Δεκέμβριο του 1960 υποδέχθηκε τον διάδοχο του θρόνου Κωνσταντίνο, μαζί με άλλους βουλευτές, κατά την επίσκεψη του Κωνσταντίνου στη Φλώρινα.

Απεβίωσε σε ηλικία 91 ετών στις 27 Νοεμβρίου 1999.

## Παραπομπές


Κατηγορία:Βουλευτές Φλώρινας
Κατηγορία:Βουλευτές εκλεγμένοι με την ΕΡΕ
Κύπελλο Κύπρου πετοσφαίρισης ανδρών 1993-94

Το **Κύπελλο Κύπρου 1993-94** ήταν η 20η έκδοση του Κυπέλλου Κύπρου (17η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1993-94 και οι έξι ομάδες της Β΄ κατηγορίας 1993-94. Νικήτρια ήταν η Ανόρθωση για 10η φορά στην ιστορία της.

## Α΄ φάση
Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας).




## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




1Ο αγώνας διακόπηκε λόγω επεισοδίων. Τη στιγμή της διακοπής η Νέα Σαλαμίνα προηγείτο με 1-2 σετ. Η δικαστική επιτροπή κατακύρωσε τον αγώνα υπέρ της Νέας Σαλαμίνας με σκορ 0-3.

## Τελικός
Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 22 Απριλίου 1994 στην Κλειστή Αίθουσα Ολύμπια στη Λεμεσό. Νικήτρια ήταν η Ανόρθωση με σκορ 3-1 σετ.

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1993
Κατηγορία:Πετοσφαίριση το 1994
Λεονόρ ντ'Ορλεάν-Λονγκεβίλ

Ο **Λέονορ** (1540 - 7 Αυγούστου 1573) από τον Οίκο των Βαλουά-Ορλεάνης ήταν δούκας του Λονγκεβίλ (1551-73), πρίγκιπας του Σατέλ-Αγιόν, μαρκήσιος του Ροτελέν, κόμης του Μονγκομερύ και Τανκαρβίλ, κόμης του Νεσατέλ (1551-73). Ήταν κυβερνήτης της Πικαρδίας και της Νορμανδίας και ένας από τους στρατιωτικούς αρχηγούς των Θρησκευτικών Πολέμων στη Γαλλία. 
## Βιογραφία
Ήταν γιος του Φραγκίσκου μαρκησίου του Ροτελέν, πρίγκιπα του Σατέλ-Αγιόν, υποκόμη του Μελύν και της Ζακελίν ντε Ροάν. Ο Φραγκίσκος ήταν γιος του Λουδοβίκου Α΄ δούκα του Λονγκεβίλ και νεότερος αδελφός του Λουδοβίκου Β΄ δούκα του Λονγκεβίλ.

Το 1551 απεβίωσε ο εξάδελφός του Φραγκίσκος Γ΄ δούκας του Λονγκεβίλ, γιος του Λουδοβίκου Β΄. Ο πατέρας τού Λέοναρ δεν ζούσε εδώ και τρία έτη, έτσι έγινε ο ίδιος δούκας του Λονγκεβίλ.

Απεβίωσε το 1573 στο Σατωντέν.

## Οικογένεια
Νυμφεύτηκε τη Μαρία των Βουρβόνων, δούκισσα του Εστουτβίλ, κόρη του Φραγκίσκου Α΄ κόμη του Σαιν-Πολ και είχε τέκνα:
* Ερρίκος Α΄ 1568-1595, δούκας του Λονγκεβίλ.
* Φραγκίσκος 1570-1631, δούκας του Φρονσάκ.
* Αντουανέτα 1572-1618, παντρεύτηκε τον Κάρολο ντε Γκοντί. Γιος τους ήταν ο
** Ερρίκος δούκας του Ρετς.
* Ελεονώρα 1573-1639, παντρεύτηκε τον Κάρολο Γκογιόν ντε Ματινόν. Ο γιος τους
** Φρανσουά, είχε εγγονό τον Ιάκωβο Α΄ πρίγκιπα του Μονακό.
* ακόμη δύο κόρες, άγαμες.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος των Βαλουά
Φραγκίσκος του Φρονσάκ

Ο **Φραγκίσκος** (1570 - 1631) από τον Οίκο των Βαλουά-Ορλεάνης ήταν δούκας του Φρονσάκ, Σατώ-Τιερύ, κόμης του Σαιν-Πολ.

## Βιογραφία
Ήταν δευτερότοκος γιος του Λεονόρ δούκα του Λονγκεβίλ και της Μαρίας των Βουρβόνων, κόρης του Φραγκίσκου κόμη του Σαιν-Πολ.

Ο μεγαλύτερος αδελφός του Ερρίκος Α΄ διαδέχθηκε τον πατέρα τους. Ο ίδιος έγινε κυβερνήτης της Ορλεάνης, του Μπλουά και της Τουρ και στρατηγός κατά τη διάρκεια των Θρησκευτικών Πολέμων της Γαλλίας. Το 1601 κληρονόμησε από τη μητέρα του την κομητεία του Σαιν-Πολ. Η σύζυγός του ήταν μαρκησία του Φρονσάκ και ο γιος τους Λέονορ έγινε δούκας του Φρονσάκ. Αυτός απεβίωσε 17 ετών το 1622 και έτσι ο πατέρας του Φραγκίσκος έγινε δούκας του Φρονσάκ.

Ο ίδιος απεβίωσε το 1631 στο Σατωνέφ και τάφηκε εκεί.

## Οικογένεια
Το 1595 νυμφεύτηκε την Άννα μαρκησία του Φρονσάκ και είχε τέκνο:
* Λέονορ 1605-1622, δούκας του Φρονσάκ.

## Πρόγονοι




## Παραπομπές


Κατηγορία:Ιππότες του Τάγματος του Αγίου Πνεύματος
Κατηγορία:Οίκος του Λονγκεβίλ
Κύπελλο Κύπρου πετοσφαίρισης ανδρών 1992-93

Το **Κύπελλο Κύπρου 1992-93** ήταν η 19η έκδοση του Κυπέλλου Κύπρου (16η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1992-93 και οι τέσσερις ομάδες της Β΄ κατηγορίας 1992-93. Νικήτρια ήταν η Ανόρθωση για 9η φορά στην ιστορία της.

## Α΄ φάση
Στην Α΄ φάση συμμετείχαν όλες οι ομάδες εκτός από την Ανόρθωση και τον Παφιακό που είχαν κατακτήσει τις δύο πρώτες θέσεις στο πρωτάθλημα Α΄ κατηγορίας 1992-93. Οι ομάδες αυτές ξεκίνησαν από την προημιτελική φάση. Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας).




1Ο Αχιλλέας δεν παρουσιάστηκε στους αγώνες. Η Νέα Σαλαμίνα προκρίθηκε στην επόμενη φάση χωρίς αγώνα.
2Η Ένωση Νέων Παραλιμνίου προκρίθηκε λόγω καλύτερης διαφοράς πόντων.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 9 Απριλίου 1993 στην Λευκόθεο Κλειστό Γυμναστήριο στη Λευκωσία. Νικήτρια ήταν η Ανόρθωση με σκορ 3-2 σετ.

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1992
Κατηγορία:Πετοσφαίριση το 1993
Κύπελλο Κύπρου πετοσφαίρισης ανδρών 1991-92

Το **Κύπελλο Κύπρου 1991-92** ήταν η 18η έκδοση του Κυπέλλου Κύπρου (15η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1991-92. Νικήτρια ήταν η Νέα Σαλαμίνα για 3η φορά στην ιστορία της.

## Προκριματικά
Στα προκριματικά συμμετείχαν 4 από τις 10 ομάδες. Ο πίνακας που ακολουθεί παρουσιάζει τα τελικά αποτελέσματα των αγώνων (διπλοί αγώνες, ένας στην έδρα κάθε ομάδας).




1Ο Ζήνων Λάρνακας προκρίθηκε λόγω καλύτερης διαφοράς πόντων.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




2Η Ανόρθωση προκρίθηκε λόγω καλύτερης διαφοράς πόντων.
3Η Αναγέννηση δεν παρουσιάστηκε στον επαναληπτικό αγώνα, ο οποίος κατακυρώθηκε υπέρ του Παφιακού με 3-0 σετ.

## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Νέα Σαλαμίνα και ο Παφιακός. Το παιχνίδι διεξήχθη στις 6 Μαρτίου 1992 στο Λευκόθεο Κλειστό Γυμναστήριο στη Λευκωσία. Νικήτρια ήταν η Νέα Σαλαμίνα με σκορ 3-1 σετ.

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1991
Κατηγορία:Πετοσφαίριση το 1992
Ερρίκος Α΄ του Λονγκεβίλ

Ο **Ερρίκος Α΄** (1568 - 8 Απριλίου 1595) από τον Οίκο των Βαλουά-Ορλεάνης ήταν δούκας του Λονγκεβίλ και πρίγκιπας του Νεσατέλ (1573-95). Ήταν στρατιωτικός και μέγας καγκελάριος της Γαλλίας (1589-95). Ήταν εγγονός της Μαργαρίτας Παλαιολογίνας.
## Βιογραφία
Ήταν ο πρωτότοκος γιος του Λεονόρ δούκα του Λονγκεβίλ, πρίγκιπα του Νεσατέλ, κόμη του Ντυνουά και του Τανκαρβίλ και της Μαρίας των Βουρβόνων, δούκισσας του Εστουτβίλ, κόρης και κληρονόμου του Φραγκίσκου κόμη του Σαιν-Πολ. 

Το 1573 διαδέχθηκε τον πατέρα του στο Λονγκεβίλ στους τίτλους του και το 1601 τη μητέρα του ως κόμης του Σαιν-Πολ. Ήταν κυβερνήτης της Πικαρδίας, όταν ο Ερρίκος Γ΄ της Γαλλίας του ζήτησε να ανακουφίσει το Σενλί, που το πολιορκούσε ο Κάρολος Α΄ του Οίκου της Λωρραίνης, δούκας του Ωμάλ. Επέτυχε, νικώντας το στρατό του Καθολικού Συνασπισμού το 1589.

Το επόμενο έτος ο Ερρίκος Γ΄ δολοφονήθηκε και ο δούκας του Λονγκεβίλ δήλωσε πίστη στον Προτεστάντη διάδοχό του Ερρίκο Δ΄ της Γαλλίας. Έλαβε τη διοίκηση του στρατού της Πικαρδίας και έγινε μέγας Καγκελάριος της Γαλλίας. 

Όταν εόρταζε την είσοδό του στο Ντουρλέρ, ένα μουσκέτο εκπυρσοκρότησε και τον τραυμάτισε. Το ατύχημα ίσως ήταν απόπειρα δολοφονίας, οργανωμένη από την Γκαμπριέλ ντ'Εστρέ ή ένα ζηλότυπο σύζυγο. Απεβίωσε από τα τραύματά του. Ο γλύπτης Φρανσουά Ανγκιέ έφτιαξε το επιτάφιο μνημείο του, στο οποίο ενταφιάστηκε και ο γιος του. Το μνημείο βρίσκεται στο Μουσείο του Λούβρου.

Από τον Ερρίκο Α΄ ο Σαίξπηρ εμπνεύστηκε στοιχεία για τον *Λονγκεβίλ* στο θεατρικό του έργο *Αγάπης Αγώνας Άγονος*.

## Οικογένεια
Το 1588 νυμφεύτηκε την Αικατερίνη Γκοντζάγκα, κόρη του Λουδοβίκου δούκα του Νεβέρ (γιου της Μαργαρίτας Παλαιολογίνας) και είχε τέκνο:
* Ερρίκος Β΄ 1595-1663, δούκας του Λονγκεβίλ.

## Πρόγονοι




## Αναφορές


## Εξωτερικοί σύνδεσμοι
* His funerary monument in the Louvre 

Κατηγορία:Οίκος του Λονγκεβίλ
Έιζα Γκονσάλες

Η **Έιζα Γκονσάλες Ρέινα** (Eiza González Reyna, 30 Ιανουαρίου 1990) είναι Μεξικανή ηθοποιός και τραγουδίστρια.

## Φιλμογραφία

## Θεατρογραφία

## Βραβεύσεις

## Παραπομπές


## Εξωτερικοί σύνδεσμοι

* 
*Eiza González Official Website
*Talent Agency Profile
* EMTI Talent Agency Profile 
* Talent Agency Profile

Κατηγορία:Μεξικανοί μουσικοί
Κατηγορία:Μεξικανοί τραγουδιστές
Κατηγορία:Ποπ μουσικοί
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Ερρίκος Β΄ του Λονγκεβίλ

Ο **Ερρίκος Β΄** (*Henri II d'Orléans-Longueville*, 6 Απριλίου 1595 - 11 Μαΐου 1663) από τον Οίκο των Βαλουά-Ορλεάνης ήταν δούκας του Λονγκεβίλ και πρίγκιπας του Νεσατέλ (1595-1663). Ευγενής της Γαλλίας ως απόγονος βασιλέων, ήταν σημαντική μορφή στον εμφύλιο Πόλεμο της Σφενδόνης. Κυβερνήτης της Πικαρδίας και μετά της Νορμανδίας.

## Βιογραφία
Ήταν γιος του Ερρίκου Α΄ δούκα του Λονγκεβίλ και της Αικατερίνης Γκοντζάγκα, κόρης του Λουδοβίκου δούκα του Νεβέρ (γιου της Μαργαρίτας Παλαιολογίνας). 

Ήταν επικεφαλής της Γαλλικής αντιπροσωπίας στις συνομιλίες που οδήγησαν στη Συνθήκη της Βεστφαλίας, η οποία έληξε τον Τριακονταετή Πόλεμο (1648). Ως πρίγκιπας του Νεσατέλ της Ελβετίας, επέτυχε να λάβει από τους Αψβούργους επίσημη απαλλαγή για όλα τα καντόνια και τους συμμάχους της Ελβετικής Ομοσπανδίας, όχι τόσο ως φιλελεύθερος ευεργέτης, όσο ανταγωνιζόμενος την Αψβουργική δύναμη.

Η δεύτερη σύζυγός του  Άννα Ζενεβιέβ των Βουρβόνων ήταν αδελφή του Λουδοβίκου Β΄ των Βουρβόνων πρίγκιπα του Κοντέ (*μεγάλου Κοντέ*), ηγέτη των αριστοκρατών στην εξέγερση της Σφενδόνης. Όταν η ειρήνη του Ρυέγ (1649) έληξε την πρώτη φάση του εμφυλίου πολέμου, ο Καρδινάλιος Μαζαρέν συνέλαβε αιφνίδια τον Λουδοβίκο Β΄, τον αδελφό του Αρμάνδο πρίγκιπα του Κοντί και τον Ερρίκο Β΄ το 1650. Αυτό επιτάχυνε τις εξελίξεις προς την επόμενη φάση της Σφενδόνης, τη *Σφενδόνη των ευγενών*.

Εκπαιδευτή των παιδιών του είχε τον Ιησουίτη κλασικιστή Ντομινίκ Μπουούρ.

## Οικογένεια
Νυμφεύτηκε πρώτα το 1617 τη Λουίζα των Βουρβόνων, κόρη του Καρόλου κόμη του Σουασόν και είχε επιζόν τέκνο:
* Μαρία 1625-1707, παντρεύτηκε τον Ερρίκο Β΄ του Οίκου Σαβοΐας δούκα του Νεμούρ.

Η Λουίζα απεβίωσε το 1637 και ο Ερρίκος Β΄ έκανε δεύτερο γάμο το 1642 με την Άννα Ζενεβιέβ των Βουρβόνων, κόρη του Ερρίκου Β΄ πρίγκιπα του Κοντέ και είχε τέκνα:
* Ιωάννης-Λουδοβίκος-Κάρολος 1646-1694, δούκας του Λονγκεβίλ (1663-68, 72-94), τελευταίος δούκας του Λονγκεβίλ.
* Κάρολος Πάρις 1649-1672, δούκας του Λονγκεβίλ (1668-72), απεβίωσε 23 ετών.

## Πρόγονοι




## Εξωτερικοί σύνδεσμοι
* Liste des ducs de Longueville

## Παραπομπές


Κατηγορία:Οίκος του Λονγκεβίλ
Χιμένο Γκαρθές της Παμπλόνα

Ο **Χιμένο Γκαρθές της Παμπλόνα** ή **Χιμένο Β΄ Γκαρθές** (*Jimeno II Garcés*, πέθανε στις 29 Μαΐου 931) μικρότερος γιος του Γκαρθία Χιμένεθ και της δεύτερης συζύγου του Νταδίλδις του Παλιάρς, αδελφός του Σάντσο Α΄ της Παμπλόνα. Αναφέρεται σαν κηδεμόνας του ανιψιού του Γκαρθία Σάντσεθ Α΄ της Παμπλόνα αλλά στα έγγραφα της εποχής του το όνομα του εμφανίζεται δίπλα από το όνομα του βασιλιά, μόνο τον τελευταίο χρόνο αναφέρεται με τον βασιλικό τίτλο. Το 927 εξεστράτευσε προκειμένου να υποστηρίξει τον συγγενή του Μπανού Κασί εναντίον του Άμπντ-αρ-Ραχμάν Γ΄, χαλίφη της Κόρδοβας, ανιψιό της συζύγου του τον οποίο ανάγκασε να οπισθοχωρήσει χωρίς μάχη. Παντρεύτηκε την Σάντσα Αθνάρεθ, αδελφή της βασίλισσας Τόδα της Παμπλόνα, με την οποία απέκτησε τέκνα:
* Γκαρθία, πήγε στη Γασκώνη.
* Σάντσο, νυμφεύτηκε τη Κισίλο, κόρη του Γκαρσία κόμη του Μπάιλο.
* Νταδίλδις, παντρεύτηκε τον Μουζά Αζνάρ, γιο του Μοχάμετ αλ-Ταβίλ, βαλή της Ουέσκας και της Σάντσας, κόρης του Αθνάρ Β΄ Γκαλίντεθ κόμη της Αραγωνίας.

## Πρόγονοι

## Παραπομπές


Κατηγορία:Βασιλείς της Ναβάρρας
Κατηγορία:Δυναστεία των Χιμένεθ
Ζουλιάνο Βίκτορ ντε Πάουλα

Ο **Ζουλιάνο Βίκτορ ντε Πάουλα** (πορτογαλικά: *Giuliano Victor de Paula*), ή απλά Ζουλιάνο, είναι Βραζιλιάνος ποδοσφαιριστής που αγωνίζεται στη Φενερμπαχτσέ και στην Εθνική Βραζιλίας ως επιθετικός μέσος.

## Συλλογική καριέρα

Υπέγραψε το πρώτο επαγγελματικό συμβόλαιο του στις 13 Φεβρουαρίου 2007 με τη Παρανά Κλούμπε. Το 2009 μετεγράφη στη ΣΚ Ιντερνασιονάλ και πραγματοποίησε το ντεμπούτο του στις 2 Νοεμβρίου 2009. Στις 18 Αυγούστου κατέκτησε το Copa Libertadores, πετυχαίνοντας ένα τέρμα στον εντός έδρας αγώνα του τελικού.

Ο Ζουλιάνο υπέγραψε στη ΦΚ Ντνίπρο Ντνιπροπετρόφσκ, με την επίσημη εγγραφή να λαμβάνει χώρα στις 2 Μαρτίου 2011, ενώ το ύψος της μεταγραφής ανήλθε στα 11 εκατομμύρια ευρώ. Η Παρανά Κλούμπε αργότερα επέβαλε αίτημα στη Επιμελητήριο Επίλυσης Διαφορών της FIFA για καθυστερημένη εισφορά αλληλεγγύης ύψους 275.000 ευρώ, με τη διαιτησία ν' αποδέχεται το αίτημα. Στις 15 Ιουνίου 2014, ο Ζουλιάνο μετεγράφη στη Γκρέμιο ΦΜΠΑ, υπογράφοντας συμβόλαιο μέχρι τον Ιούλιο του 2018, ενώ το ύψος της μεταγραφής ανήλθε στα 6 εκατομμύρια ευρώ. Στις 21 Ιουλίου 2016 μετεγράφη στη Ζενίτ Αγίας Πετρούπολης, με το ύψος της μεταγραφής ν' ανέρχεται στα 7 εκατομμύρια ευρώ.

## Διεθνής καριέρα

Ο Ζουλιάνο αγωνίστηκε για την Εθνική Βραζιλίας κάτω των 17. Το 2009, έλαβε τη Χάλκινη Μπάλα του Παγκοσμίου Κυπέλλου Ποδοσφαίρου Κάτω των 20 ως αρχηγός της Εθνικής Βραζιλίας κάτω των 20. Αγωνίζεται για την Εθνική Βραζιλίας από το 2010.

## Στατιστικά καριέρας

### Σύλλογοι

### Διεθνής

## Διακρίσεις

### Συλλογικές

;ΣΚ Ιντερνασιονάλ
*Campeonato Gaúcho: 2009
*Suruga Bank Championship: 2009
*Copa Libertadores: 2010
### Διεθνείς

;Εθνική Βραζιλίας κάτω των 20
*Πρωτάθλημα Νέων Νοτίου Αμερικής: 2009

### Ατομικές

*Χάλκινη Μπάλα του Παγκοσμίου Κυπέλλου Ποδοσφαίρου Κάτω των 20 το 2009
*Σημαντικότερος Παίκτης του Copa Libertadores 2010
*Μέλος της Ομάδας των Ομίλων του UEFA Europa League 2016-2017
*Καλύτερος σκόρερ του UEFA Europa League 2016-2017

## Παραπομπές


## Εξωτερικοί σύνδεσμοι

*Σελίδα του ποδοσφαιριστή στον επίσημο ιστότοπο της Γκρέμιο
*
*

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Παρανά Κλούμπε
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές ΦΚ Ντνίπρο Ντνιπροπετρόφσκ
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Στρατηγείο Μέσης Ανατολής

Το **Στρατηγείο Μέσης Ανατολής** (ΣΜΑ) (αγγλικά: *Middle East Command*) ήταν Στρατηγείο του Βρετανικού Στρατού που συστάθηκε πριν το Δεύτερο Παγκόσμιο Πόλεμο στην Αίγυπτο. Η βασική αρμοδιότητά του ήταν η διεύθυνση των βρετανικών χερσαίων δυνάμεων και ο συντονισμός με τα αντίστοιχα στρατηγεία του ναυτικού και της αεροπορίας για την υπεράσπιση των βρετανικών συμφερόντων στη Μέση Ανατολή και την περιοχή της ανατολικής Μεσογείου. Αποτελούνταν κυρίως από Άραβες, Σουδανούς και Πέρσες.

Κατά το Β΄ Παγκόσμιο Πόλεμο το Στρατηγείο Μέσης Ανατολής διηύθυνε στρατιωτικές επιχειρήσεις στη λεκάνη της Μεσογείου και τη Μέση Ανατολή και σε γύρω περιοχές. Μετά την ήττα των δυνάμεων του Άξονα στη Δυτική Έρημο στη μάχη του Ελ Αλαμέιν και την άφιξη επιπλέον αγγλοαμερικανικών δυνάμεων κατά την επιχείρηση Πυρσός, ο έλεγχος των χερσαίων δυνάμεων μεταφέρθηκε στο νεοσυσταθέν Στρατηγείο Συμμαχικών Δυνάμεων.

Κατηγορία:Βρετανικές ένοπλες δυνάμεις
Ινδικός λύκος

Ο **ινδικός λύκος** (*Canis lupus pallipes*) είναι υποείδος του γκρίζου λύκου, που ανήκει στην μεγάλη οικογένεια των Κυνιδών και στο γένος Κύων. Το είδος αυτό ζει σε μία μεγάλη περιοχή μεταξύ του Ισραήλ και της Ινδίας. Το μέγεθός του είναι μικρότερο από αυτό του Θιβετιανού λύκου και του Αραβικού λύκου και δεν διαθέτει πλούσιο τρίχωμα, αφού ζει σε θερμές περιοχές.

## Περιγραφή και συμπεριφορά
[thumb|left|250px|Ινδικός λύκος στον Ζωολογικό κήπο του [Ισλαμαμπάντ, Πακιστάν]]
Ο Ινδικός λύκος έχει ένα ελαφρύ, κοντό τρίχωμα. Φτάνει σε ύψος τα 60 - 95 cm ύψος και ζυγίζει από 18 έως 27 kg. Όσον αφορά τη δομή του, μοιάζει αρκετά με τον Ευρασιατικό λύκο. Η γούνα του, έχει χρώμα γκρίζο - κόκκινο ή κόκκινο - άσπρο. Το τρίχωμα της πλάτης έχει χρώμα μαύρο - γκρίζο και σχηματίζει ένα χαρακτηριστικό σχήμα V στους ώμους του. Τα άκρα του έχουν λευκό χρώμα. Η περίοδος αναπαραγωγής λαμβάνει χώρα κατά τον Οκτώβριο. Τα κουτάβια γεννιούνται με καφέ χρώμα και ένα λευκό, γαλάζιο σημάδι στο στήθος τους, το οποίο εξαφανίζεται καθώς μεγαλώνουν.

Οι συνήθειές του είναι παρόμοιες με αυτές των άλλων υποειδών του Γκρίζου λύκου, αν και ο Ινδικός λύκος, ζει σε μικρές αγέλες που σπάνια ξεπερνούν τα 6 με 8 άτομα και είναι γνωστό ότι σπάνια ουρλιάζουν. Τα κύρια θηράματα του, είναι οι αντιλόπες, τρωκτικά και λαγοί. Στην περιοχή κατανομής τους ζουν και άλλοι θηρευτές όπως το Χρυσό τσακάλι, οι αρκούδες, η λεοπάρδαλη και η τίγρη.

Ο Ινδικός λύκος είναι προσαρμοσμένος να ζει σε ημιάνυδρες και ξηρές περιοχές και αποτελεί παράδειγμα προσαρμοστικότητας των σαρκοφάγων. Παρά το γεγονός ότι θεωρείται εχθρός με το Ασιατικό αγριόσκυλο, οι έρευνες έχουν δείξει ότι δεν υπάρχει ιδιαίτερος ανταγωνισμός μεταξύ τους και μοιράζονται το ίδιο έδαφος.

## Κατανομή
thumb|left|250px|Ινδικός λύκος
thumb|right|250px|Ο χάρτης κατανομής του ινδικού λύκου

Ο ινδικός λύκος είναι το μόνο Κυνοειδές που ζει στην Δυτική Ινδία. Στην Ινδία απαντάται στις επαρχίες Γκουτζαράτ, Ρατζαστάν, Χιριάνα, Ουτάρ Πραντές, Μάντια Πραντές, Μαχαράστα, Καρνατάκα και Άντρα Πραντές. Εμφανίζεται επίσης στην Τουρκία, στο Ιράκ, στο Ιράν, το Πακιστάν, τη Συρία, τον Λίβανο και το Ισραήλ. Σύμφωνα με μελέτες, ο πληθυσμός του είδους υπολογίζεται στα 2000 - 3000 άτομα. Ο ινδικός λύκος έχει χαρακτηριστεί ως «*Απειλούμενο*» σύμφωνα με το άρθρο 1 του Ινδικού νόμου άγριας ζωής.

## Στον πολιτισμό
Οι λύκοι αναφέρονται συχνά στην ινδουιστική μυθολογία και έχουν αμφίσημη φήμη στην Ιρανική μυθολογία. Εμφανίζονται επίσης σε αρκετά διάσημα μυθιστορήματα. Σύμφωνα με το βιβλίο του Ράντγιαρντ Κίπλινγκ *[[Το Βιβλίο της Ζούγκλας]]*, ο κύριος πρωταγωνιστής, Μόγλης, καταδιώκεται από μια αγέλη ινδικών λύκων.

## Βιβλιογραφία
* Claus Hilschmann - *Fauna Band 7 Die Orientalische Region*, Novaria-Verlag, 1971. ISBN 2-8270-0869-6

Κατηγορία:Κυνίδες
Κατηγορία:Θηλαστικά της Ασίας
Κατηγορία:Λύκος
Κατηγορία:Θηλαστικά της Μέσης Ανατολής
Όταν φυσάει ο άνεμος

Ο τίτλος  **Όταν φυσάει ο άνεμος** μπορεί να αναφέρεται:

## Κόμικς
*Όταν φυσάει ο άνεμος, εικονογραφημένη νουβέλα του Ράιμοντ Μπριγκς

## Ταινίες
* *Όταν φυσάει ο άνεμος*, ταινία μικρού μήκους του 1930
* *Όταν φυσάει ο άνεμος*, ταινία κινουμένων σχεδίων του 1986
Ντίναμο Σάσαρι

Η **Ντίναμο Σάσαρι** (ιταλικά: *Dinamo Sassari*) είναι ιταλικός επαγγελματικός σύλλογος καλαθοσφαίρισης με έδρα το Σάσαρι της Σαρδηνίας. Ιδρύθηκε το 1960. Χρώματα της ομάδας είναι το λευκό και το μπλε. Η ομάδα διεξάγει τους εντός έδρας αγώνες της στο Παλασπόρτ Ρομπέρτα Σεραντιμίνι, χωρητικότητας 5.000 θεατών. Μετέχει στο πρωτάθλημα της Σέριε Α από το 2010.

Αξιοσημείωτο είναι το ρεκόρ του συλλόγου με το εντυπωσιακό σκορ των 158 πόντων σε έναν αγώνα χωρίς παράταση, κατά τη διάρκεια της κανονικής περιόδου 1994-95 στη Σέριε Α2 κόντρα στην Παβία, το μεγαλύτερο που καταγράφηκε ποτέ από ομάδα καλαθοσφαίρισης στην Ιταλία.

## Επιτυχίες

### Εγχώριες
* **[[Πρωτάθλημα Καλαθοσφαίρισης Ιταλίας|Σέριε Α]]**

::
::**Πρωταθλήτρια (1)**: 2014–15
::Φιναλίστ (1): 2019

* **[[Κύπελλο Ιταλίας (καλαθοσφαίριση ανδρών)|Κύπελλα Ιταλίας]]**

::**Κυπελλούχος (2)**: 2014, 2015
::Φιναλίστ (1): 2017

* **[[Σούπερ Καπ Ιταλίας (καλαθοσφαίριση ανδρών)|Σούπερ Καπ Ιταλίας]]**

::**Νικήτρια (2)**: 2014, 2019

### Διεθνείς

* **[[FIBA Europe Cup]] **

::**Νικήτρια (1)**: 2019

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1960
Κατηγορία:Ιταλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1960
Κατηγορία:Σύλλογοι της Ευρωλίγκα ανδρών
Λουδοβίκος Εμμανουήλ του Ανγκουλέμ

Ο **Λουδοβίκος-Εμμανουήλ** (28 Απριλίου 1596 - 13 Νοεμβρίου 1653) από τον Οίκο των Βαλουά-Ανγκουλέμ ήταν δούκας του Ανγκουλέμ και κόμης του Ωβέρν.
## Βιογραφία
Ήταν γιος του Καρόλου δούκα του Ανγκουλέμ και κόμη του Ωβέρν και της Καρλόττας, κόρης του Ερρίκου Α΄ δούκα του Μονμορανσύ. 

Έγινε *κατ' όνομα ηγούμενος* στο αββαείο του Λα Σαιζ-Ντιέ to 1608 και κατ' όνομα επίσκοπος του Άγκντ το 1612. Το 1622 εγκατέλειψε τις προσόδους τους. 

Το 1624 έγινε γενικός διοικητής του Ιππικού και το 1635 στρατάρχης του στρατοπέδου. Δύο έτη μετά ορίστηκε κυβερνήτης της Προβηγκίας. Κατά τη διάρκεια της εξέγερσης της Σφενδόνης (1648-53), αρνήθηκε να υπακούσει στις εντολές του Καρδινάλιου Μαζαρέν και εγκαλέστηκε στην Αυλή το 1650.

Το ίδιο έτος απεβίωσε ο πατέρας του και τον διαδέχθηκε ως δούκας του Ανγκουλέμ και κόμης του Ωβέρν. Αντικαταστάθηκε ως κυβερνήτης το 1653 και ανέλαβε υπουργός του Κράτους. Απεβίωσε τέσσερις μήνες αργότερα.

## Οικογένεια
Το 1629 νυμφεύτηκε τη Μαρία-Ερριέτα, κυρία του Σωμόν και κόρη του Φιλιμπέρ ντε Λα Γκυς, μεγάλου Διευθυντή του Πυροβολικού και είχε επιζόν τέκνο:
* Μαρία Φραγκίσκη 1631-1696, παντρεύτηκε τον Λουδοβίκο του Οίκου Λωρραίνης-Γκιζ δούκα του Ζουαγιέζ.

Από μία μη νόμιμη σχέση είχε ένα φυσικό τέκνο:
* (νόθος) Αντώνιος-Κάρολος-Λουδοβίκος 1649-1701, ιππότης του Ανγκουλέμ.

## Πρόγονοι




## Αναφορές


## Πηγές
*Jean Duquesne *Dictionnaire des Gouverneurs de Province* Éditions Christian, Paris 2002, ,  p.&nbsp;189
*Histoire Europe

Κατηγορία:Δούκες του Ανγκουλέμ
Ρέγιερ Βενέτσια

Η **Ρέγιερ Βενέτσια** (ιταλικά: *Reyer Venezia*) είναι ιταλικός επαγγελματικός σύλλογος καλαθοσφαίρισης με έδρα τη Βενετία. Ιδρύθηκε το 1960. Χρώματα της ομάδας είναι το λευκό, το μπορντό και το χρυσό. Η ομάδα διεξάγει τους εντός έδρας αγώνες της στο Τζουζέπε Ταλιέρτσιο, χωρητικότητας 3.509 θεατών. Μετέχει στο πρωτάθλημα της Σέριε Α και το Γιούροκαπ.

## Ονομασίες χορηγών
Με την πάροδο των ετών, λόγω συμφωνιών χορηγίας, είναι επίσης γνωστή ως:

* Noalex Venezia (1966–1970)
* Splügen Venezia (1970–1973)
* Canon Venezia (1973–1980)
* Carrera Venezia (1980–1984)
* Giomo Venezia (1984–1987)
* Hitachi Venezia (1987–1990)
* Scaini Venezia (1991–1993)
* Acqua Lora Venezia (1993–1994)
* San Benedetto (1994–1995) 
* Panto Venezia (1998–2001)
* Acqua Pia Antica Marcia (2005–2006)
* Umana Reyer Venezia (2006–τώρα)

## Επιτυχίες

### Εγχώριες
* **[[Πρωτάθλημα Καλαθοσφαίρισης Ιταλίας|Πρωτάθλημα Ιταλίας]]**

::Πρωταθλήτρια (4): 1941–42, 1942–43, 2016–17, 2018-19

* **Κύπελλο Ιταλίας**

::Κυπελλούχος (1): 2019-20 

### Διεθνείς
* **[[Κύπελλο Κόρατς]]**
::Φιναλίστ: (1): 1980–81
* **[[FIBA Europe Cup]]**
::Πρωταθλήτρια (1): 2017–2018

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1872
Κατηγορία:Ιταλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1872
ΦΚ Ουράλ

Η **ΦΚ Ουράλ** (ρωσικά: ФК «Урал») είναι ρωσική επαγγελματική ποδοσφαιρική ομάδα από την Αικατερινούπολη. Ιδρύθηκε το 1930 και αποτελεί ένα από τα παλαιότερα ποδοσφαιρικά σωματεία στη Ρωσία. Η ομάδα διεξάγει τους εντός έδρας αγώνες της στο στάδιο Τσεντράλνι, χωρητικότητας 10.000 θεατών.

Χρώματα της ομάδας είναι το πορτοκαλί και το μαύρο. Ο σύλλογος έχει πολλά ψευδώνυμα όπως оранжево-чёрные (πορτοκαλί-μαύροι) και шмели (αγριομέλισσες). Επιπλέον, από το 2005, η шмель (μέλισσα) είναι η επίσημη μασκότ της ομάδας.

## Ιστορία
Κατά την ίδρυσή της το 1930, η πρώτη ονομασία της ήταν *Ουραλμάστροϊ* (Уралмашстрой), ενώ στη συνέχεια μετονομάστηκε αρκετές φορές. Στο Σοβιετικό Πρωτάθλημα αγωνίστηκε το 1969, ενώ στο Πρωτάθλημα Ρωσίας μετείχε το διάστημα 1992-1996, καθώς και στα ημιτελικά του Κυπέλλου Ιντερτότο το 1996. Το 2013 επανήλθε για δύο περιόδους στο Πρωτάθλημα Ρωσίας. Ακόμη, κατέκτησε δύο φορές συνεχόμενα το Κυπέλλο ΦΝΛ το 2012 και το 2013. Ήταν επίσης φιναλίστ του Κυπέλλου Ρωσίας την περίοδο 2016/2017.

## Επιτυχίες

### Εγχώριες
* **Πρώτη Κατηγορία ΕΣΣΔ** (Δευτέρου επιπέδου)
::Πρωταθλήτρια (1): 1968

* **[[Α΄ Κατηγορία ποδοσφαίρου Ρωσίας|Πρωτάθλημα ΦΝΛ]]** (Δευτέρου επιπέδου)
::Πρωταθλήτρια (1): 2012/13

* **[[Κύπελλο Ρωσίας (ποδόσφαιρο ανδρών)|Κύπελλο Ρωσίας]]**
::Φιναλίστ (1): 2016/17

* **Κύπελλο ΦΝΛ**
::Νιλήτρια (2): 2012, 2013

### Διεθνείς
* **[[Κύπελλο Ιντερτότο ΟΥΕΦΑ|Κύπελλο Ιντερτότο]]**
::Ημιτελικά (1): 1996

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Ρωσίας
Κριστίνα Πιμένοβα

Η **Κριστίνα Ρουσλάνοβνα Πιμένοβα** (· γενν. Μόσχα, 27 Δεκεμβρίου 2005) είναι παιδί-μοντέλο και ηθοποιός από τη Ρωσία, η οποία ζει στις Ηνωμένες Πολιτείες.

## Ζωή και σταδιοδρομία
Οι γονείς της Πιμένοβα είναι ο πρώην ποδοσφαιριστής Ρουσλάν Πίμενοφ και η Γκλικερίγια Σιρόκοβα, πρώην μοντέλο . Άρχισε να εργάζεται ως μοντέλο πριν από τα τέταρτα της γενέθλια, όταν η μητέρα της έστειλε φωτογραφίες στον περιοδικό *Kids*. Η Πιμένοβα εργάστηκε για εταιρείες όπως οι Armani, Benetton, Burberry και Roberto Cavalli κ.α.

Το 2014, το περιοδικό Women Daily ονόμασε την Χριστίνα ως "το πιο όμορφο κορίτσι στον κόσμο". 

Στη Μόσχα η Πιμένοβα ασχολήθηκε με τη ρυθμική γυμναστική, με προπονήτρια την Όλγα Κάπρανοβα. Το 2013, αγωνίστηκε σε ένα τουρνουά γυμναστικής στη Δημοκρατία του Ταταρστάν που διοργάνωσε η Αλίνα Καμπάγιεβα, κερδίζοντας χρυσό μετάλλιο στην ηλικιακή της ομάδα. 

Τον Απρίλιο του 2015, εμφανίστηκε στο εξώφυλλο των παιδιών του περιοδικού Vogue Kids . 

Αργότερα το 2015, η Πίμενοβα μετακόμισε στην Καλιφόρνια με τη μητέρα της. Ντοκιμαντέρ για την Πιμένοβα προβλήθηκε στην τηλεόραση RTL τον Οκτώβριο του 2016. 

Η Πίμενοβα έπαιξε ένα κομμάτι στην Ιταλική ταινία φαντασίας Creators: The Past. Σε συνέντευξη στο Posh Kids Magazine, εξέφρασε την επιθυμία να γίνει επαγγελματίας ηθοποιός. Έχει παίξει το ρόλο της Ντάσα στην ταινία του Μίκαελ Σ. Οχέντα Η Ρωσική Νύφη - ένα θρίλερ τρόμου - που πρωταγωνιστεί με τους Κόρμπιν Μπέρσεν και Οξάνα Ορλάν. Η παραγωγή πραγματοποιήθηκε στο Μίτσιγκαν τον Μάρτιο του 2017.

## Παραπομπές
 

Κατηγορία:Ρωσίδες ηθοποιοί
Κατηγορία:Ρωσίδες μοντέλα
Ιωάννης της Γαλλίας (1398-1417)

Ο **Ιωάννης** (31 Αυγούστου 1398 - 5 Απριλίου 1417) από τον Οίκο των Βαλουά ήταν διάδοχος της Γαλλίας (1415-17) ως γιος του Καρόλου ΣΤ΄ της Γαλλίας. Είχε τους τίτλους του δελφίνου του Βιενουά (κόμη του Αλμπόν) και του δούκα του Τουραίν.
## Βιογραφία
Ήταν γιος του Καρόλoυ ΣT΄ της Γαλλίας και της Ισαβέλλας των Βίττελσμπαχ, κόρης του Στεφάνου Γ΄ δούκα της Βαυαρίας. Μεγαλύτερα αδέλφια του ήταν ο Κάρολος (έζησε 3 μήνες το 1386), ο Κάρολος (έζησε 3 έτη, 1392-1401) και ο Λουδοβίκος (έζησε 18 έτη και ήταν διάδοχος το διάστημα 1401-15). 

Μετά το γάμο του με τη Ζακελίν, κληρονόμο του Αινώ, μεταφέρθηκε στο κάστρο Λε Κενουά (Le Quesnoy) του Αινώ, στην Αυλή της πεθεράς του Μαργαρίτας Βαλουά, κόρης του Φιλίππου Β΄ δούκα της Βουργουνδίας. Η Μαργαρίτα ήταν εξαδέλφη του πατέρα του. Ο γάμος ρυθμίστηκε από τον πατέρα του και τον πεθερό του για να ασφαλιστεί o Ιωάννης μακριά από τη γεμάτη δολοπλοκίες Αυλή του Παρισιού και για να εξοικειωθεί με τα εδάφη που θα κληρονομούσε η σύζυγός του.

Το 1415 απεβίωσε ο Λουδοβίκος και ο Ιωάννης έγινε διάδοχος (δελφίνος). Ο ίδιος απεβίωσε δύο έτη αργότερα, στις 5 Απριλίου 1417, από απόστημα στο κεφάλι ή δηλητηρίαση ή κάτι άλλο. Τάφηκε στο αββαείο του Σαιν-Κορνέιγ στην Κομπιέν. Διάδοχος έγινε ο επόμενος αδελφός του, ο μέλλων Κάρολος Ζ΄ της Γαλλίας. 

## Οικογένεια
Το 1406 νυμφεύτηκε τη Ιακωβίνη της Βαυαρίας, κόρη του Γουλιέλμου Β΄ δούκα της Βαυαρίας, κόμη του Αινώ, της Ολλανδίας, του Ζέελαντ, της Φρισίας. Στις 31 Μαΐου 1417 η Ιακωβίνη/Ζακελίν κληρονόμησε τις κομητείες τού πατέρα της. Αυτή παντρεύτηκε άλλους τρεις συζύγους.

## Πρόγονοι

## Αναφορές


Κατηγορία:Οίκος των Βαλουά
Πρόεδρος της Σοβιετικής Ένωσης

Ο **Πρόεδρος της Σοβιετικής Ένωσης** (Ρωσικά: Президент Советского Союза, *Prezident Sovetskogo Soyuza*), επίσημα ονομάζεται **Πρόεδρος της ΕΣΣΔ** (Ρωσικά: Президент СССР) ή **Πρόεδρος της Ένωσης των Σοβιετικών Σοσιαλιστικών Δημοκρατιών** (Ρωσικά: Президент Союза Советских Социалистических Республик), ήταν ο αρχηγός κράτους της Σοβιετικής Ένωσης από τις 15 Μαρτίου 1990 έως τις 25 Δεκεμβρίου 1991. Ο Μιχαήλ Γκορμπατσόφ ήταν ο μόνος άνθρωπος που ανέλαβε το αξίωμα. Ο Γκορμπατσόφ ήταν επίσης ο Γενικός Γραμματέας του Κομμουνιστικού Κόμματος της Σοβιετικής Ένωσης, από τον Μάρτιο του 1985 μέχρι τον Αύγουστο του 1991. Ως πρόεδρος, είχε αυξανόμενα μεγαλύτερο μερίδιο εξουσίας και παραιτήθηκε από Γενικός Γραμματέας μετά τη Σοβιετική απόπειρα πραξικοπήματος του 1991.

Η προεδρία ήταν εκτελεστικό αξίωμα, βασισμένο σε ανάμειξη της Αμερικανικής και Γαλλικής προεδρίας. 

Πριν τη δημιουργία της θέσης του προέδρου, ο ντε γιούρε αρχηγός κράτους της Σοβιετικής Ένωσης ήταν ο πρόεδρος του Προεδρείου του Ανωτάτου Σοβιέτ, που συχνά αποκαλούνταν ως "πρόεδρος" από μη-Σοβιετικές πηγές. Για το μεγαλύτερο μέρος της ύπαρξης της Σοβιετικής Ένωσης, η μόνη αποτελεσματική εκτελεστική πολιτική εξουσία ήταν στα χέρια του Γενικού Γραμματέα του Κομμουνιστικού Κόμματος της Σοβιετικής Ένωσης, με τον Πρόεδρο του Προεδρείου να ασκεί σε μεγάλο βαθμό συμβολικά καθήκοντα. Ξεκινώντας με τον Λεονίντ Μπρέζνιεφ το 1977, οι τελευταίοι τέσσερις Γενικοί Γραμματείς - ο Μπρέζνιεφ, ο Γιούρι Αντρόποφ, ο Κονσταντίν Τσερνένκο και ο Γκορμπατσόφ—ταυτόχρονα υπηρέτησαν ως ντε γιούρε αρχηγοί του κράτους κατά την περίοδο που υπηρέτησαν στο αξίωμα του Γενικού Γραμματέα. 

Ο πρόεδρος εκλεγόταν αρχικά από το Κογκρέσο των Αντιπροσώπων του Λαού και υπηρετούσε ως *ex officio* πρόεδρος του σώματος, αλλά όλες οι υπόλοιπες εκλογές γίνονταν με λαϊκή ψήφο. Κατά την εκλογή του προέδρου προτάθηκαν αρκετή υποψήφιοι, συμπεριλαμβανομένων ηγετικών υποψήφιων όπως η προσωπικότητα της KGB Βαντίμ Μπακάτιν και ο πρωθυπουργός Νικολάι Ρύζκοφ. 

Ο **Αντιπρόεδρος της Σοβιετικής Ένωσης** ήταν ο Γκενάντι Γιανάγιεφ, ο πρώτος και ο τελευταίος που ανέλαβε αυτό το αξίωμα. Επίσης ήταν ο αρχηγός της Συμμορίας των Οχτώ που πραγματοποίησε το πραξικόπημα του Αυγούστου του 1991, και ανακήρυξε τον εαυτό του ως Προσωρινός Πρόεδρος της Σοβιετικής Ένωσης στις 19 Αυγούστου. Τρεις μέρες μετά το πραξικόπημα κατέρρευσε και ο Γκορμπατσόφ αποκαταστάθηκε.

## Δείτε επίσης
* Κατάλογος των άρθρων σχετιζόμενων με την Σοβιετική Ένωση
* Κατάλογος των αρχηγών κράτους της Σοβιετικής Ένωσης
* Πρωθυπουργός της Σοβιετικής Ένωσης
* Γενικός Γραμματέας του Κομμουνιστικού Κόμματος της Σοβιετικής Ένωσης

## Παραπομπές


Κατηγορία:Κυβέρνηση της Σοβιετικής Ένωσης
Αθανάσιος Βαβλίδας

Ο **Αθανάσιος Βαβλίδας** (γενν. Αθήνα, 1964) είναι Έλληνας συγγραφέας, ποιητής, κριτικός θεάτρου και μουσικής.

## Βιογραφικό
Γεννήθηκε στην Αθήνα το 1964. Σπούδασε Οικονομικές Επιστήμες και ξένες γλώσσες. Στα γράμματα πρωτοεμφανίστηκε το 1985 και από τότε μέχρι σήμερα έχουν εκδοθεί 14 βιβλία του με δοκίμια, ποίηση, θέατρο και διηγήματα, σχεδόν όλα από τους εκδοτικούς οίκους Δωδώνη, Οδός Πανός και Βακχικόν. Επίσης, έχει μεταφράσει στα ελληνικά πολλά ποιήματα και κείμενα ξένων συγγραφέων. Ποιήματά του έχουν μεταφραστεί στα αγγλικά (Νικ Καλούδης) και ιταλικά (Άννα-Μαρία Μαραγκού) με τον εκδοτικό οίκο Patsi Editiones Limited.  Έχει μεταφράσει την *Ανθολογία νέων Ιρλανδών ποιητών* και τις ποιητικές συλλογές "*Μεγάλες αγωνίες προσιτές*" της Μίλα Παβίσεβιτς, "*Ο Παράδεισος του Κανενός*" της Σουζάνα Τενόν και "*Γλώσσα ρόδινη έξω, γάτα τυφλή*" της Μαρία Πας Γκερέρο από τις εκδόσεις Βακχικόν. Η τελευταία συλλογή ήταν υποψήφια για βραβείο μετάφρασης του περιοδικού *Χάρτης* για το 2024. Είχε πολύχρονη συνεργασία με το περιοδικό *Ήχος* και τώρα συνεργάζεται τακτικά με τα περιοδικά *Οδός Πανός* και *Βακχικόν*. Ποιήματά του έχουν μελοποιηθεί από νέους, κυρίως, Έλληνες συνθέτες (Δημήτρης Ανδρώνης, Αλέξανδρος Μούζας, Γιώργος Κουλουριώτης, Επαμεινώνδας Παπαμιχαήλ, Νίκος Αθανασάκης, Κώστας Φλεριανός), ενώ των τριών τελευταίων έχουν κυκλοφορήσει σε δίσκο (*Βλέποντας το θρίλερ, Μακριά, Drops of time* αντίστοιχα. Ομιλεί Γαλλικά, Αγγλικά, Γερμανικά και Ισπανικά και είναι μόνιμος κάτοικος Δάφνης Αττικής.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες κριτικοί του θεάτρου
Κατηγορία:Έλληνες κριτικοί της μουσικής
Κύπελλο Β΄ κατηγορίας πετοσφαίρισης ανδρών Κύπρου 1991-92

Στο **Κύπελλο Β΄ κατηγορίας 1996-97** συμμετείχαν οι επτά ομάδες της Β΄ κατηγορία 1991-92.

## Προημιτελικά
Στην προημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων.




1Ο Φοίνικας δεν προσήλθε στον αγώνα. Ο Αχιλλέας προκρίθηκε χωρίς αγώνα.

## Ημιτελικά




## Παραπομπές

Κατηγορία:Κύπελλο Β΄ κατηγορίας Κύπρου (πετοσφαίριση ανδρών)
Κατηγορία:Πετοσφαίριση το 1991
Κατηγορία:Πετοσφαίριση το 1992
Αλμπέρτο Μπελτράν

Ο **Αλμπέρτο Μπελτράν** (**Alberto Beltrán, **1924 - 1997) ήταν δομινικανός τραγουδιστής.
Ξεκίνησε την καριέρα του το 1947, όταν ανακαλύφτηκε το ταλέντο του σε διαγωνισμό του ραδιοφωνικού σταθμού *La Voz del Yuna*. Αμέσως έκλεισε αποκλειστικό συμβόλαιο με το σταθμό. Η φωνή του διαδόθηκε από τις ραδιοφωνικές εκπομπές και γνώρισε επιτυχία στη Δομινικανή Δημοκρατία.

Το 1954 εμφανίστηκε στην Κούβα, μαζί με τους Σονόρα Ματανσέρα.
## Παραπομπές


## Εξωτερικοί σύνδεσμοι
* 

Κατηγορία:Τραγουδιστές
Τουρκοκυπριακή Ομοσπονδία Ποδοσφαίρου

Η **Τουρκοκυπριακή Ομοσπονδία Ποδοσφαίρου** (τουρκικά: *Kıbrıs Türk Futbol Federasyonu*, αγγλικά: *Cyprus Turkish Football Association*, KTFF - CTFA) είναι το όργανο διοίκησης του ποδοσφαίρου στη ΤΔΒΚ. Εδρεύει στη Βόρεια Λευκωσία. Διοργανώνει πρωταθλήματα ανδρών και γυναικών, ενώ είναι υπεύθυνη και για τη διεξαγωγή του κυπέλλου. Συντονίζει επίσης τις δραστηριότητες της εθνικής ομάδας ανδρών της ΤΔΒΚ.

## Ιστορία

Τον Οκτώβριο του 1955 και ενώ ο αγώνας της ΕΟΚΑ βρισκόταν σε εξέλιξη η ΚΟΠ αποφάσισε την προσωρινή αναστολή της συμμετοχής των τουρκοκυπριακών ομάδων στα πρωταθλήματα της, ώστε να αποτραπεί ο κίνδυνος πρόκλησης επεισοδίων στα στάδια μεταξύ Ελληνοκυπρίων και Τουρκοκυπρίων, καθώς οι σχέσεις των δύο κοινοτήτων ήταν τεταμένες. Αν και η απόφαση της ΚΟΠ ήταν προσωρινή, οι Τουρκοκύπριοι προχώρησαν στη σύσταση δικής τους ποδοσφαιρικής ομοσπονδίας (KTFF)  και τη διοργάνωση πρωταθλημάτων με τη συμμετοχή τουρκοκυπριακών ομάδων από όλη την Κύπρο. 

Τα έξι ιδρυτικά μέλη της KTFF ήταν η Μπαφ Ουλκού Γιουρντού, η Τσετίνκαγια, η Ντογάν Τουρκ Μπιρλιγί, η Γκεντσλέρ Μπιρλιγί, η Γκεντσλίκ Γκιουτζού και η Μαγούσα Τουρκ Γκιουτζού.

Μετά το 1974 και την Τουρκική εισβολή, η KTFF διοργανώνει τα πρωταθλήματα ποδοσφαίρου στη Βόρεια Κύπρο. Η Τουρκοκυπριακή Ομοσπονδία Ποδοσφαίρου δεν είναι αναγνωρισμένη από την UEFA και την FIFA. Το 2003 η KTFF εντάχθηκε στην NF-Board. Ακόμη, προσχώρησε στην ConIFA.

## Παραπομπές


## Εξωτερικοί σύνδεσμοι
*

Κατηγορία:Ποδόσφαιρο στην Ευρώπη
Τορκ

[μικρογραφία|Τορκ από τον [Πολιτισμός Λα Τεν|πολιτισμό Λα Τεν]]
Το **τορκ** είναι είδος μεταλλικού κοσμήματος, το οποίο φοριέται γύρω από το λαιμό. Κατασκευαζόταν από ένα κομμάτι μετάλλου ή από ελάσματα συνεστραμμένα μεταξύ τους και συναντάτο σε πολλούς πολιτισμούς της Ευρώπης και της Ασίας, όπως οι Κέλτες και οι Ιλλυριοί.

## Παραπομπές


Κατηγορία:Κελτική τέχνη
Τορκ
Κουκλουτζάς

Με την ονομασία **Κουκλουτζάς** μπορεί να αναφέρονται:

* Αλτίνταγ (Σμύρνη) ή *Κουκλουτζάς*, συνοικία ή οικισμός του δήμου Σμύρνης.
* Νέος Κουκλουτζάς Θεσσαλονίκης, παλαιότερη ονομασία του Ευόσμου, έδρας του δήμου Κορδελιού-Ευόσμου.
Ντμίτρι Μπογκάγιεφ

Ο **Ντμίτρι Αλεξάντροβιτς Μπογκάγιεφ** (ρωσικά: *Дмитрий Александрович Богаев*), γεννημένος στις 24 Ιανουαρίου 1994 στο Αχτούμπινσκ, είναι Ρώσος ποδοσφαιριστής, ο οποίος αγωνίζεται ως αμυντικός στη Ζενίτ Αγίας Πετρούπολης.

## Καριέρα

Ξεκίνησε να προπονείται στην ηλικία των δέκα. Ο πρώτος προπονητής του ήταν ο Βαλέρι Γκενάντιεβιτς Ζαϊνούλιν. Κίνησε το ενδιαφέρον του προπονητικού επιτελείου της Ζενίτ Αγίας Πετρούπολης και το 2011 μετεγράφη στην Ακαδημία της Ζενίτ Αγίας Πετρούπολης, με την οποία κατέκτησε δύο φορές την τρίτη θέση του Πρωταθλήματος Ρωσίας, ενώ κατέκτησε επίσης το Πρωτάθλημα Αγίας Πετρούπολης και το Κύπελλο Αγίας Πετρούπολης. Αρχικά αγωνιζόταν στη θέση του επιθετικού, ενώ από το 2014 αγωνίζεται ως δεξιός αμυντικός.

Στο Πρωτάθλημα Νέων Ρωσίας πραγματοποίησε το ντεμπούτο του το 2012, στον αγώνα της 3ης αγωνιστικής με την ΤΣΣΚΑ Μόσχας, αντικαθιστώντας τον Αλεξέι Πανφίλοφ. Τον Αύγουστο του 2013 μετεγράφη στη Ζενίτ-2 Αγίας Πετρούπολης, η οποία αγωνιζόταν στη Γ' Κατηγορία του Πρωταθλήματος Ρωσίας. Το 2015, ο Αντρέ Βίλας-Μπόας τον πήρε στη βασική ομάδα και ο Μπογκάγιεφ πραγματοποίησε το ντεμπούτο του για τη Ζενίτ Αγίας Πετρούπολης στις 23 Σεπτεμβρίου στον αγώνα του Κυπέλλου Ρωσίας 2015-2016 απέναντι στη ΦΚ Βόλγκα Τβερ, αντικαθιστώντας τον Αλεξάντερ Ριαζάντσεφ στο 78ο λεπτό. Στις 9 Δεκεμβρίου αγωνίστηκε στον έκτο αγώνα της φάσης των ομίλων του UEFA Champions League απέναντι στην ΚΑΑ Γάνδη, αντικαθιστώντας τον Αλεξάντερ Αννικόφ στο 82ο λεπτό. Στις 5 Ιουλίου αποχώρησε από τον σύλλογο λόγω λήξης συμβολαίου.

Στις 24 Αυγούστου 2016 μετεγράφη - μέχρι το τέλος της χρονιάς - ως δανεικός από τη ΦΚ Παλάνγκα, η οποία αγωνιζόταν στη Β' Κατηγορία του Πρωταθλήματος Λιθουανίας, στη ΦΚ Τόσνο, όπου εγγράφηκε ως μέσος. Την ίδια μέρα πραγματοποίησε το ντεμπούτο του στον εκτός έδρας αγώνα του Κυπέλλου Ρωσίας 2016-2017 απέναντι στη ΦΚ Ντολγκοπρούντνι. Στις 15 Ιουλίου 2017 επέστρεψε στη Ζενίτ Αγίας Πετρούπολης, με την οποία υπέγραψε τριετές συμβόλαιο.

## Διακρίσεις

; Ζενίτ-2 Αγίας Πετρούπολης
* Δευτεραθλητής της Ζώνης «Δύση» της Γ' Κατηγορίας τη χρονιά 2014-2015
; Ζενίτ Αγίας Πετρούπολης
* Κυπελλούχος Ρωσίας 2015-2016
* Τρίτη θέση στο Πρωτάθλημα Ρωσίας 2015-2016
; ΦΚ Τόσνο
* Δευτεραθλητής της Β' Κατηγορίας τη χρονιά 2016-2017

## Παραπομπές


## Εξωτερικοί σύνδεσμοι

* Σελίδα του ποδοσφαιριστή στον ιστότοπο «Transfermarkt» 
* Σελίδα του ποδοσφαιριστή στον ιστότοπο «Sportbox.ru» 

Κατηγορία:Ρώσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Χιροσίμα, αγάπη μου

Το **Χιροσίμα, αγάπη μου** (πρωτότυπος τίτλος: **Hiroshima mon amour**) είναι γαλλική-ιαπωνική ταινία του 1959 σε σκηνοθεσία του Αλέν Ρενέ και σε σενάριο της Μαργκερίτ Ντυράς.

## Πλοκή
Μία Γαλλίδα ηθοποιός (Εκείνη) πηγαίνει στην Ιαπωνία, στη Χιροσίμα, για τα γυρίσματα μίας ταινίας για την ειρήνη. Γνωρίζεται με έναν Ιάπωνα αρχιτέκτονα (Εκείνος), κάτοικο της Χιροσίμα και ζουν μια ερωτική νύχτα. Ο έρωτάς τους απελευθερώνει τις κοντινές μνήμες του Β' Παγκοσμίου Πολέμου όπως τον έζησε ο καθένας τους και τις αφηγούνται. Εκείνος ήταν στο μέτωπο του πολέμου κι έτσι δεν χάθηκε, όπως η υπόλοιπη οικογένεια του που σκοτώθηκε την ημέρα που η πρώτη ατομική βόμβα έπεσε στη Χιροσίμα. Εκείνη του διηγείται την ιστορία του πρώτου της έρωτα ως έφηβης με έναν Γερμανό στρατιώτη που σκοτώθηκε την ημέρα που η πόλη της απελευθερώθηκε από τη γερμανική κατοχή. Θυμάται την ταπείνωση και τον εξευτελισμό που έζησε όπως χιλιάδες Γαλλίδες που ερωτεύτηκαν Γερμανούς: διαπόμπευση, κούρεμα, εγκλεισμός, κοινωνική περιθωριοποίηση, ψυχικός κλονισμός. Η Χιροσίμα γίνεται ο τόπος που αναβιώνει τον χαμένο και ματαιωμένο της έρωτα, στο πρόσωπο του Ιάπωνα εραστή της που πρόκειται να αποχωριστεί για πάντα, όταν φύγει από τη χώρα για να επιστρέψει στο Παρίσι όπου ζει με τον άντρα της και τα παιδιά της. Τις ώρες που περνούν μαζί ακροβατούν μεταξύ ακαταμάχητης έλξης, πάθους, απελπισίας και τρέλας. Ταυτόχρονα, ζουν ένα παραληρηματικό νυχτερινό οδοιπορικό σε τοπόσημα, κτίρια, δημόσιους χώρους και δρόμους της Χιροσίμα, που μπλέκονται με τις μνήμες του πολέμου και το τοπίο της γαλλικής πόλης όπου γεννήθηκε κι έζησε τον χαμένο της έρωτα Εκείνη. Μην έχοντας προφέρει τα ονόματά τους καθ’όλη τη διάρκεια της ιστορίας, στην τελευταία σκηνή ονομάζουν ο ένας τον άλλο με τ’ όνομα της πόλης που γέννησε και στιγμάτισε για πάντα τον καθένα τους.

## Διανομή ρόλων
*Εμανουέλ Ριβά ως Εκείνη
*Έιτζι Οκάντα ως Εκείνος

## Βραβεία/Διακρίσεις
Κέρδισε το βραβείο FIPRESCI στο 12o φεστιβάλ των Καννών.

Στα Όσκαρ η Μαργκερίτ Ντυράς έλαβε υποψηφιότητα για το Όσκαρ Καλύτερου Πρωτότυπου Σεναρίου.

Στα βραβεία BAFTA ήταν υποψήφια σε τρεις κατηγορίες: καλύτερης ταινίας, Α' Γυναικείου ρόλου και βραβείο Ηνωμένων Εθνών και κέρδισε στην τελευταία.

## Παραπομπές

## Εξωτερικοί σύνδεσμοι

* 
* 
* 
* ''Hiroshima mon amour: Time Indefinite'' an essay by Kent Jones at the Criterion Collection

Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Ιαπωνόφωνες ταινίες
Κατηγορία:Γαλλικές ταινίες της δεκαετίας 1950
Κατηγορία:Γαλλικές ασπρόμαυρες ταινίες
Κατηγορία:Ιαπωνικές ταινίες
Κατηγορία:Ταινίες σε σκηνοθεσία Αλέν Ρενέ
Κατηγορία:Ταινίες του 1959
Κατηγορία:Γαλλικές αισθηματικές ταινίες
Κατηγορία:Ιαπωνικές ανεξάρτητες ταινίες
Φερδινάνδος Φίλιππος της Ορλεάνης

O **Φερδινάνδος Φίλιππος** (γαλλ. *Ferdinand-Philippe d'Orléans*, 3 Σεπτεμβρίου 1810 - 13 Ιουλίου 1842) από τον Οίκο της Ορλεάνης ήταν δούκας της Ορλεάνης (1830-42) και διάδοχος της Γαλλίας το ίδιο διάστημα.

## Βιογραφία
Ο *Φερδινάνδος Φίλιππος Λουδοβίκος Κάρολος Ερρίκος Ιωσήφ* ήταν το πρώτο παιδί και ο πρωτότοκος γιος του Λουδοβίκου Φιλίππου της Γαλλίας και της Μαρίας Αμαλίας των Βουρβόνων-Ισπανίας, κόρης του Φερδινάνδου Β΄ των Δύο Σικελιών.

Πέθανε σε ηλικία 32 ετών μετά από δυστύχημα με την άμαξά του στη Σαμπλονβίλ.

## Οικογένεια
Το 1837 νυμφεύτηκε την Ελένη, κόρη του Φρειδερίκου Λουδοβίκου του Μεκλεμβούργου-Σβερίν, και είχε δύο τέκνα:
* Φίλιππος (1838 - 1894), αντί του τίτλου του *Δούκας της Ορλεάνης*, προτιμούσε τον τίτλο *[[Κόμης]] του Παρισιού*. Ήταν γνωστός στους Ορλεανιστές ως *Φίλιππος ΣΤ΄*, διεκδικητής Βασιλιάς της Γαλλίας.
* Ροβέρτος (1840 - 1910), Δούκας του Σαρτρ.

## Πρόγονοι




## Πηγές
*  Guy Antonetti, *Louis-Philippe*, Paris, Librairie Arthème Fayard, 2002 
* Mullié, Charles (1852). "Orléans (Ferdinand-Philippe-Louis-Charles-Henri-Joseph) de Bourbon, duc d'". *Biographie des célébrités militaires des armées de terre et de mer de 1789 à 1850* (in French).
*  Ferdinand-Philippe d'Orléans, duc d'Orléans, *Souvenirs 1810–1830*, texte établi, annoté et présenté par Hervé Robert, Genève, Librairie Droz S.A., 1993
*  Ferdinand-Philippe d'Orléans, duc d'Orléans, *Lettres 1825–1842, publiées par ses fils le comte de Paris et le duc de Chartres*, Paris, Calmann-Lévy, 1889

Κατηγορία:Οίκος της Ορλεάνης
Κατηγορία:Δούκες της Ορλεάνης
Κατηγορία:Δούκες της Σαρτρ
Ανδρεγότο Γκαλίντεθ

Η **Ανδρεγότο Γκαλίντεθ** Κόμισσα της Αραγωνίας (922 - 925) ήταν κόρη του Γκαλίντο Β´ Αθνάρεθ της Αραγωνίας και της δεύτερης συζύγου του Σάντσας Γκαρθές της Παμπλόνα. Αναφέρεται συχνά σαν κόμισσα και διάδοχος του πατέρα της, αν και δεν ήταν η μεγαλύτερη κόρη του· η Κομητεία της Αραγωνίας προσαρτήθηκε στο Βασίλειο της Παμπλόνα από τον Σάντσο Α΄ της Παμπλόνα πολλά χρόνια πριν από τον γάμο της με τον γιο του, τον Γκαρθία Σάντσεθ Α΄ της Παμπλόνα. Πριν το 940 η Ανδρεγότο χώρισε τον σύζυγο της, πιθανότατα λόγω της συγγένειας που είχαν, αφού ήταν πρώτα εξαδέλφια. Παιδιά τους ήταν :

* Σάντσο Β΄ της Παμπλόνα
* Τόδα
* Ουρράκα

Μερικές πηγές αναφέρουν, ότι η Ανδρεγότο παντρεύτηκε και έκανε περισσότερα παιδιά, αλλά το γεγονός αυτό δεν έχει επιβεβαιωθεί.

## Παραπομπές
 		


## Πηγές
*Martínez Díez, Gonzalo (2005). El Condado de Castilla (711-1038): la historia frente a la leyenda (in Spanish). 2 volumes. Valladolid. 
*Martínez Díez, Gonzalo (2007). Sancho III el Mayor Rey de Pamplona, Rex Ibericus (in Spanish). Madrid: Marcial Pons Historia. 
*Salazar y Acha, Jaime de (2006). "Urraca. Un nombre egregio en la onomástica altomedieval". En la España medieval (in Spanish) (1): 29–48.
*Ubieto Arteta, Antonio (1952). "Doña Andregoto Galindez, reina de Pamplona y condesa de Aragón". Actas del primer congreso internacional de estudios pirenáicos (in Spanish). 6: 165–179. 

Κατηγορία:Βασίλισσες της Ναβάρρας
Φίλιππος της Ορλεάνης (1838-1894)

Ο **Φίλιππος** (γαλλικά: *Philippe d'Orléans*, 24 Αυγούστου 1838 - 8 Σεπτεμβρίου 1894) από τον Οίκο της Ορλεάνης ήταν βασιλιάς των Γάλλων (24 - 26 Φεβρουαρίου 1848, ως *Λουδοβίκος Φίλιππος Β΄*) και δούκας της Ορλεάνης (1842-94), αν και προτιμούσε τον τίτλο *[[κόμης]] του [[Παρίσι|Παρισιού]]*. Ήταν, επίσης, τιτουλάριος βασιλιάς της Γαλλίας (1850-94) και τον διαδέχθηκε ο Φίλιππος της Ορλεάνης.

## Βιογραφία
Ο *Λουδοβίκος Φίλιππος Αλβέρτος* ήταν το πρώτο παιδί και ο πρωτότοκος γιος του Φερδινάνδου Φιλίππου της Ορλεάνης, Διαδόχου της Γαλλίας, και της Ελένης, κόρης του Φρειδερίκου Λουδοβίκου του Μεκλεμβούργου-Σβερίν.

## Οικογένεια
Το 1864 νυμφεύτηκε την εξαδέλφη του Μαρία Ισαβέλλα της Ορλεάνης, κόρη του Αντωνίου, Δούκα του Μονπανσιέ, και είχε τέκνα:
* Αμαλία (1865 - 1951), παντρεύτηκε τον Κάρολο  της Πορτογαλίας.
* Φίλιππος (1869 - 1926), Δούκας της Ορλεάνης, διεκδικητής Βασιλιάς της Γαλλίας (ως *Φίλιππος Ζ΄*).
* Ελένη (1871 - 1951), παντρεύτηκε τον Εμμανουήλ Φιλιβέρτο της Αόστα.
* Κάρολος (1875).
* Ισαβέλλα (1878 - 1961), παντρεύτηκε τον Ιωάννη, Δούκα του Γκιζ.
* Ιάκωβος (1880 - 1881).
* Λουίζα (1882 - 1958), παντρεύτηκε τον Κάρολο των Βουρβόνων-Δύο Σικελιών.
* Φερδινάνδος (1884 - 1924), Δούκας του Μονπανσιέ.

## Πρόγονοι




## Παραπομπές


## Βιβλιογραφία
* Flers, Hyacinthe, marquis de. *Le comte de Paris*. Paris: Perrin, 1888.
* Hanson, Edward. "The Wandering Princess: Princess Hélène of France, Duchess of Aosta".  Fonthill, 2017.

Κατηγορία:Δούκες της Ορλεάνης
Κατηγορία:Οίκος της Ορλεάνης